སྨྲ་སེང་ཚེ་སྒྲུབ་བདུད་རྩི་བུམ་པའི་ཆོག་ཁྲིགས་བཞུགས་སོ།།
།འཆི་མེད་སྐྱེས་བཙན་གཡུང་དྲུང་ཚེ་ཡི་ལྷ།། བྱེ་བྲག་དངོས་མེད་སྐུ་ལ་ཕྱག་འཚལ་ལོ། །ཡེ་དབྱིངས་སྐུ་ཡི་
དྲིལ་སྒྲུབ་ལས། འགྲོ་བ་ཚེ་ཉམས་དོན་ཆེད་དུ།། ཚེ་སྒྲུབ་བདུད་རྩི་བུམ་པ་བསྟན།། ཤིན་ཏུ་དབེན་ལ་ཉམས་དགའི་སར།།
སྒྲུབ་པའི་གཤེན་པོ་དམ་ལྡན་གྱིས༎། ཚེ་ཡི་སྒྲུབ་པ་འདི་ལྟར་བྱ། གཞི་མ་གཙང་མའི་སྟེང་དུ་ནི།། འབྲུ་ཡི་ཚོམ་བུ་བཀོད་
བྱས་ཤིང་།། ཚེ་བཤོས་ཚེ་བུམ་ཚེ་ཆང་དང་།། མགུལ་ཆིངས་གཟུངས་ཐག་ལ་སོགས་བྱ།། མདའ་དར་རིན་ཆེན་བརྒྱན་
ལྡན་དང་།། སྐུ་གཟུགས་ལ་སོགས་དགོད་པར་བྱ། དེ་ནས་ས་ཡི་ཡོན་དབུལ་ཏེ། ཧོ འཛམ་གླིང་རིན་
ཆེན་ས་ལ་དབང་བསྒྱུར་བ༎ ས་ཡི་ལྷ་མོ་བརྟན་མ་གསེར་མདོག་མ།། འདིར་སྤྱོན་
དཀར་གྱི་གཏོར་མ་འདི་བཞེས་ལ།། རིན་ཆེན་ས་ཡི་དངོས་གྲུབ་སྩལ་དུ་གསོལ།།
སརྦ་པྲ་ཏི་ལོ་ཀ་ཛ་ཡེ་ས་མ་ཡ་ཧཱུཾ་འདུ།། ཞེས་དཀར་གཏོར་འབུལ་ལ་དཀྱིལ་ འཁོར་བརྩིགས་ཤིང་ཐིག་
གདབ་པ་ནི། བོན་ཉིད་མི་འགྱུར་གཡུང་དྲུང་དབྱིངས་དཀྱིལ་ན།། ཡེ་ནས་རང་བཞིན་
དཀྱིལ་འཁོར་གསལ་བ་ལ༎ སྒྱུ་མ་ཚོན་གྱིས་ཐིག་གདབ་མི་འཚལ་ཏེ།། སེམས་ཅན་
མ་རིག་རྨོངས་པ་གསལ་བའི་ཕྱིར།། བོན་ཉིད་མི་འགྱུར་དབྱིངས་ཀྱི་ཐིག་གདབ་
པས།། སྟོང་ཉིད་ཡེ་ཤེས་དཀྱིལ་འཁོར་གསལ་གྱུར་ཅིག །ཨ་དྲུང་མུ་ཡེ་ས་ལེ་ཧཱུཾ་འདུ།
ཞེས་ཐིག་གདབ་ལ་བུམ་པ་དགོད་པ་ནི། བུམ་པ་ལྷ་ཡི་ཕོ་བྲང་སྟེ།། ཁ་རྒྱན་ལྗོན་པ་སྲིད་རྩེར་
འཁྱིལ། ནང་བཅུད་གཤེན་རབ་ངོ་བོ་ཉིད།། མགུལ་ཆིངས་ཤི་ཤོན་པདྨའི་དར།།
གཟུངས་ཐག་འགྲོ་བ་ཐུགས་རྗེའི་འདྲེན།། གཞལ་ཡས་ལྷ་དང་དབྱེར་མེད་འདི།།
དཀྱིལ་འཁོར་དབུས་སུ་བཞག་པ་ཡིས།། མི་བརྗེད་གཟུངས་དང་རབ་ལྡན་ཅིང་།༎
མཆོག་ཐུན་དངོས་གྲུབ་རྫོགས་པར་ཤོག །ཨཱོྃ་པྲ་ཕུད་ཧ་ར་ཝཀྐི་ཤྭ་རི་ཨ་བྷི་ཤིརྵ་
ཨ་ཧཱུཾ། ཞེས་བརྗོད་བུམ་པ་ཚེ་རྫས་རྣམས་བཀོད་་དོ། །དངོས་གཞི་ལ། ཚེ་ཡི་བར་ཆད་བགེགས་མང་པས། མཚམས་
375

ཀུན་མཁྱེན་ཤར་རྫ་པ་བཀྲ་ཤིས་རྒྱལ་མཚན་གྱི་གསུང་འབུམ།
བཅད་བྱ་བ་འདི་ལྟར་རོ། །བསྭོ་ང་ནི་གཡུང་དྲུང་ཚེ་ཡི་ལྷ།། བར་དུ་གཅོད་པའི་འབྱུང་པོ་
ཀུན། འདི་རུ་མ་འདུག་གཞན་དུ་དེངས། གལ་ཏེ་མི་འགྲོ་འདུག་གྱུར་ན།། དྲག་
རྩལ་དབལ་གྱི་རྡུལ་དུ་བརླག །བསྭོ་ཨཱོྃ་བཛྲ་པདྨ་ཧྱ་གྷི་བ་ཧཱུྃ་ཕཊཿ༔ ཅེས་བརྗོད་ལ་གསེར་
དང་ཉུངས་ཀར་གྱིས་བྲིམ་མོ། །སྐྱབས་འགྲོ་ནི། ཧྲཱིཿམདུན་གྱི་ནམ་མཁར་འཇའ་གུར་འཁྲིགས་
པའི་དབུས། སྐྱབས་གནས་ཀུན་འདུས་ངོ་བོ་ཚེ་ཡི་ལྷ༎ འགྲོ་ཀུན་དུས་མིན་འཆི་བའི་
འཇིགས་པ་ལས།། སྐྱོབ་མཛད་ཚེ་ཡི་ལྷ་ལ་སྐྱབས་སུ་མཆིའོ། །སེམས་བསྐྱེད་པ་ནི། ཧྲཱིཿ
བདག་སོགས་མ་གྱུར་ཡིད་ཅན་འཁྲུལ་པ་ཡི།། རང་ངོ་མ་ཤེས་གཡང་སར་ལྷུང་བ་
རྣམས།། དྲང་ཕྱིར་ཟབ་མོ་ཚེ་ཡི་དལ་ལ་འཇུག །འགྲོ་ཀུན་སངས་རྒྱས་ཐོབ་པར་
སེམས་བསྐྱེད་དོ། །དེ་ནས་ཚད་མེད་བཞི་ལྡན་བསྒོམ། དེའི་ངང་ལས། བདག་ཉིད་ཐུགས་ཀར་
ཡི་གེ་ཡཱཾ་དམར་གཅིག །ཕར་འཕྲོས་ཚུར་འདུས་བདག་ལ་ཐིམས། ལྷ་ཆེན་བྱེ་བྲག་
དངོས་མེད་སྐུ། མེ་ཡི་ལྷ་མོ་ཡུམ་དང་འཁྲིལ། རྒྱན་དང་ཆ་ལུགས་ལྡན་པར་སྒོམ།།
མདུན་དུ་བུམ་པ་རྒྱ་མཚོའི་སྟེང་།། ས་རྡོལ་ལྗོན་ཤིང་འབར་བའི་རྩེར།། དུག་ལྔའི་
ངོ་བོ་ཉི་ཟླའི་ཁྲི།། བཀྲ་གསལ་འོད་དང་ལྡན་པར་བསམ། དེ་སྟེང་འབྲུ་ལྔའི་འཕྲོ་
འདུ་ལས།། སྤྲུལ་པའི་ཚེ་ལྷ་རིགས་ལྔ་ནི།། རྒྱན་དང་ཆ་ལུགས་ལྡན་པར་བཞུགས།།
ཚེ་ཡི་དངོས་གྲུབ་སྟེར་བར་བསམ། དེའི་ངང་ལས་སྤྱན་འདྲེན་ཏེ། ཨཱོྃ༔ བོན་ཉིད་མི་འགྱུར་
གཞལ་ཡས་ནས། ལྷ་ཆེན་བྱེ་བྲག་དངོས་མེད་དང་༎ ཚེ་ལྷ་རིགས་ལྔ་འཁོར་དང་
བཅས། སྒྲུབ་གཤེན་ཚེ་ཉམས་དོན་ཆེད་དུ།། གསང་བའི་གནས་འདིར་གཤེགས་སུ་
གསོལ།། གཉིས་མེད་དོན་གྱིས་བརྟན་པར་བཞུགས་སུ་གསོལ། ལུས་ངག་ཡིད་
གསུམ་གུས་པས་ཕྱག་འཚལ་ལོ། །སྡིག་པ་མི་དགེ་བཤགས་པར་འབུལ།། དངོས་
འབྱོར་ཡིད་སྤྲུལ་མཆོད་པའི་ཚོགས།། ཚེ་ཡི་ལྷ་ཚོགས་རྣམས་ལ་འབུལ།། འཆི་མེད་
ཚེ་ཡི་དངོས་གྲུབ་སྩོལ།། ཏཱཾ་ཨ་ཧཱུྃ༔ རདྣ་མ་ཧཱ་ཟུར་ནམ་ཚེ་ཞྲི་བྷུ་འདུ། ཅེས་བརྗོད་ལ་
376

ནམ་མཁའ་མཛོད་ཀྱི་སྒྲུབ་སྐོར།
སྤྱན་དྲང་ཕྱག་བཤགས་མཆོད་པ་འབུལ་བར་བྱའོ། །དེ་ནས་འཛབ་འབུལ་ཏེ། མཱཾ་བཛྲ་མ་ཧཱ་ཚེ་ནྲྀ་ཧཱུྃ་འདུ།
ཅེས་གྲངས་སུ་བསྒྲངས་པའི། རྟགས་ནི་ལོ་ཏོག་ལེགས་པ་དང་། གྱེན་འཛེགས་རིན་ཆེན་མེ་ཏོག་ཐུ། མི་ནག་ཕྱག་བྱེད་
རྔ་གཤང་བསྒྲོགས། དཀར་མངར་འབྲུ་སྣ་ཤ་ཆང་སྟེར། དེ་ལྟར་བཟང་བའི་རྟགས་བྱུང་ནས། འཛབ་བསྟོད་འདི་ལྟར་
འབུལ་བར་བྱ། མཱཾ་ནི་ཡེ་ཤེས་རིགས་ལྔའི་སྐུ།། བཛྲ་པདྨ་རིགས་ཀྱི་ལྷ༎ མ་ཧཱ་དངོས་
གྲུབ་མ་ལུས་སོགས།། ཚེ་ནི་བདག་ལ་སྩལ་དུ་གསོལ། བྃ་འདུ་གཉིས་མེད་གཅིག་
དུ་བསྡོམ།། གཤེན་རབ་ཐུགས་ཀྱི་ཚེ་འཛབ་འདི།། རིགས་ལྔའི་དཀྱིལ་འཁོར་ལྷ་
ལ་འབུལ། འཆི་མེད་ཚེ་ཡི་དངོས་གྲུབ་སྩོལ།། ཅེས་འཛབ་བསྟོད་འབུལ་ལོ། །དེ་ནས་སྐུ་བསྟོད་དེ།
ཡཱཾ་བོན་ཉིད་མི་འགྱུར་མཁའ་ཡངས་ཀྱི༎ དྲི་མེད་པདྨའི་གདན་སྟེང་ན།། ལྷ་ཆེན་
བྱེ་བྲག་དངོས་མེད་ནི། སྐུ་མདོག་དམར་གསལ་ལོངས་སྤྱོད་རྫོགས།། རྒྱན་དང་
ཆ་ལུགས་ཐམས་ཅད་ལྡན། ཕྱག་མཚན་བདུད་རྩི་བུམ་པ་བསྣམས།། དེ་ལ་ཕྱག་
འཚལ་སྐུ་བསྟོད་དོ། །འཆི་མེད་ཚེ་ཡི་དངོས་གྲུབ་རྩོལ།། ཏཱཾ་བུམ་པ་མི་དམིགས་
གཞལ་ཡས་ཁང་། ཡེ་ཤེས་ལྔ་ལྡན་ལྗོན་ཤིང་རྩེར།། དུག་ལྔའི་ངོ་བོའི་གདན་སྟེང་
ན། དབུས་ཀྱི་ཕྱོགས་ནས་ཚེ་ཡི་ལྷ༎ སྨོན་ལམ་མཐའ་ཡས་རྒྱལ་བའི་སྐུ། སྐུ་མདོག་
དམར་སེར་ལོངས་སྤྱོད་རྫོགས། རྒྱན་དང་ཆ་ལུགས་ཐམས་ཅད་ལྡན། ཕྱག་མཚན་
བདུད་རྩི་བུམ་པ་བསྣམས། ཞེ་སྡང་འཇོམས་མཛད་ཚེ་ཡི་ལྷ།། དེ་ལ་ཕྱག་འཚལ་
སྐུ་བསྟོད་དོ། །འཆི་མེད་ཚེ་ཡི་དངོས་གྲུབ་སྩོལ།། ཤར་གྱི་ཕྱོགས་ནས་ཚེ་ཡི་ལྷ།།
མི་འགྱུར་མཐའ་ཡས་གཡུང་དྲུང་སྐུ།། སྐུ་མདོག་སེར་འབར་ལོངས་སྤྱོད་རྫོགས།།
རྒྱན་དང་ཆ་ལུགས་ཐམས་ཅད་ལྡན།། ཕྱག་མཚན་འཆི་མེད་ཚེ་བུམ་བསྣམས།།
གཏི་མུག་བདུད་འཇོམས་ཚེ་ཡི་ལྷ།། དེ་ལ་ཕྱག་འཚལ་སྐུ་བསྟོད་དོ། །འཆི་མེད་ཚེ་
ཡི་དངོས་གྲུབ་སྩོལ༎ བྱང་གི་ཕྱོགས་ནས་ཚེ་ཡི་ལྷ།། མཉམ་ཉིད་མཐའ་ཡས་རྒྱལ་
བའི་ལྷ། སྐུ་མདོག་ལྗང་གསལ་ལོངས་སྤྱོད་རྫོགས།། རྒྱན་དང་ཆ་ལུགས་ཐམས་
377

ཀུན་མཁྱེན་ཤར་རྫ་པ་བཀྲ་ཤིས་རྒྱལ་མཚན་གྱི་གསུང་འབུམ།
ཅད་ལྡན།། ཕྱག་མཚན་བདུད་རྩི་ཚེ་བུམ་བསྣམས།། ང་རྒྱལ་བདུད་འཇོམས་ཚེ་
ཡི་ལྷ།། དེ་ལ་ཕྱག་འཚལ་སྐུ་བསྟོད་དོ། །འཆི་མེད་ཚེ་ཡི་དངོས་གྲུབ་སྩོལ༎། ནུབ་
ཀྱི་ཕྱོགས་ནས་ཚེ་ཡི་ལྷ།། འགག་མེད་མཐའ་ཡས་རྒྱལ་བའི་སྐུ།། སྐུ་མདོག་དམར་
གསལ་ལོངས་སྤྱོད་རྫོགས།། རྒྱན་དང་ཆ་ལུགས་ཐམས་ཅད་ལྡན།། ཕྱག་མཚན་
བདུད་རྩི་བུམ་པ་བསྣམས།། འདོད་ཆགས་བདུད་འཇོམས་ཚེ་ཡི་ལྷ།། དེ་ལ་ཕྱག་
འཚལ་སྐུ་བསྟོད་དོ། །འཆི་མེད་ཚེ་ཡི་དངོས་གྲུབ་སྩོལག ལྷོ་ཡི་ཕྱོགས་ནས་ཚེ་ཡི་ལྷ།།
ཀུན་འབྱུང་མཐའ་ཡས་བདེར་གཤེགས་ལྷ།། སྐུ་མདོག་མཐིང་གསལ་ལོངས་སྤྱོད་
རྫོགས།། རྒྱན་དང་ཆ་ལུགས་ཐམས་ཅད་ལྡན།། ཕྱག་མཚན་བདུད་རྩི་བུམ་པ་
བསྣམས།། འཕྲག་དོག་བདུད་འཇོམས་ཚེ་ཡི་ལྷ། དེ་ལ་ཕྱག་འཚལ་སྐུ་བསྟོད་དོ།
འཆི་མེད་ཚེ་ཡི་དངོས་གྲུབ་སྩོལ༎ མཛོད་ལྡན་ནོར་དང་ཐེག་ཆེན་བོན།། མཆོག་
ཐུན་དངོས་གྲུབ་མ་ལུས་པ༎ དིང་འདིར་བདག་ལ་སྩལ་དུ་གསོལ། ཅེས་བརྗོད་ལ་ཚེ་ཡི་
ལྷ་ཚོགས་སྐུ་བསྟོད་དོ། །དེ་ནས་ཚེ་ཡི་དབང་བསྐུར་ཏེ།། སློབ་བུ་དད་པ་ལྡན་པ་ཡིས།། བླ་མ་མཚན་ཉིད་ལྡན་པ་ལ།
དབང་ཡོན་ཕོངས་པ་མེད་པ་དབུལ།། སློབ་བུ་དར་དཀར་གདན་ལ་འདུག །དེ་ནས་དབང་བགེགས་བསལ་བ་ནི།
བདག་ཉིད་གཡུང་དྲུང་ཚེ་ལྷར་གསལ་བའི་ཐུགས་ལས་འོད་ཟེར་མེ་ཡི་ཚྭ་ཚྭ་གྲངས་
མེད་པར་འཕྲོས་པས་སློབ་བུ་རྣམས་ཀྱི་ཚེ་ལ་བར་དུ་གཅོད་པ་གང་ཡིན་པ་ཐམས་
ཅད་བསྲེགས་ཤིང་མི་གནས་པར་སྟོང་པའི་དབྱིངས་སུ་བསྒྲལ་བར་བསམ། ལ།
བསྭོ་ང་ནི་གཡུང་དྲུང་ཚེ་ཡི་ལྷ།། བར་དུ་གཅོད་པའི་འབྱུང་པོ་ཀུན།། འདི་རུ་མ་
འདུག་གཞན་དུ་དེང༌།། གལ་ཏེ་མི་འགྲོ་འདུག་གྱུར་ན།། དྲག་རྩལ་དབལ་གྱིས་རྡུལ་
དུ་རླག །བསྭོ་ཨཱོྃ་བཛྲ་པདྨ་ཧ་ཡ་གྷི་བ་ཧཱུྃ་ཕཊཿ ཅེས་བརྗོད་དོ། །དེ་ནས་ཁྲུས་གསོལ་ཏེ། བུམ་
པ་ལྷ་ཡི་གཞལ་ཡས་སུ་གསལ་བའི་དབུས་སུ་ཤེས་རབ་སྨྲ་བའི་སེངྒེ་བཞུགས་པའི་
ཐུགས་ཀ་ནས་ཡེ་ཤེས་ཀྱི་ཆུ་རྒྱུན་བབས་ནས་སློབ་བུ་རྣམས་ཀྱི་སྡིག་སྒྲིབ་བག་ཆགས་
378

ནམ་མཁའ་མཛོད་ཀྱི་སྒྲུབ་སྐོར།
དག་ནས་དབང་གི་སྣོད་དུ་རུང་བར་གྱུར་པར་བསམ། ལ ༀ་བུམ་པ་ལྷ་ཡི་གཞལ་
ཡས་ཁང་།། ནང་བཅུད་ཡེ་ཤེས་བདུད་རྩིའི་རྒྱུན།། ཡེ་ཤེས་བདུད་རྩིའི་ཆུ་རྒྱུན་
འདིས༎ དེང་གི་སྐལ་ལྡན་བུ་ལ་ཁྲུས་གསོལ་བས།། འཁྲུལ་རྟོག་མ་ལུས་ཀུན་དག་
ནས།། ཤེས་རབ་རྩལ་དང་ལྡན་པར་ཤོག །ཨཱོྃ་ན་མ་ཏིང་ནམ་ས་ལེ་སང་ངེ་ཡེ་སཱཧཱ།
ཁྲུས་གསོལལོ།
།རང་རང་གི་མདུན་གྱི་ནམ་མཁའ་ལ་འཆི་མེད་ཚེ་ཡི་ལྷ་ཚོགས་བཞུགས་
པ་ལ་བདག་སོགས་འགྲོ་བ་ཀུན་གྱིས་ཕྱག་འཚལ་སྐྱབས་སུ་འགྲོ་བའི་མོས་པ་བསྐྱེད།
ལ ཧྲཱིཿ མདུན་གྱི་ནམ་མཁར་འཇའ་གུར་འཁྲིགས་པའི་དབུས།། སྐྱབས་གནས་
ཀུན་འདུས་ངོ་བོ་ཚེ་ཡི་ལྷ༎ འགྲོ་ཀུན་དུས་མིན་འཆི་བའི་འཇིགས་པ་ལས།། སྐྱོབ་
མཛད་ཚེ་ཡི་ལྷ་ལ་སྐྱབས་སུ་མཆིའོ། །ཞེས་ལན་གསུམ་བརྗོད་དོ། །སྐྱབས་ཡུལ་གོང་ལྟར་
བཞུགས་པའི་སྤྱན་སྔར་འགྲོ་ཀུན་སངས་རྒྱས་ཀྱི་ས་ལ་དགོད་པའི་ཕྱིར་དུ་བདག་
གི་བྱང་ཆུབ་མཆོག་ཏུ་སེམས་བསྐྱེད་ལ་སངས་རྒྱས་ཀྱི་འབྲས་བུ་ཐོབ་པར་བྱའོ་སྙམ་
དུ། ཧྲཱིཿ བདག་སོགས་མ་གྱུར་ཡིད་ཅན་འཁྲུལ་པ་ཡི།། རང་ངོ་མ་ཤེས་གཡང་
སར་ལྷུང་བ་རྣམས༎ དྲང་ཕྱིར་ཟབ་མོ་ཚེ་ཡི་དལ་ལ་འཇུག །འགྲོ་ཀུན་སངས་རྒྱས་
ཐོབ་པར་སེམས་བསྐྱེད་དོ། །ཞེས་ལན་གསུམ་བརྗོད་དོ། །སྐྱབས་གནས་དམ་པ་ཁྱེད་རྣམས་
ཀྱི་སྤྱན་སྔར་བདག་གཞན་སེམས་ཅན་ཐམས་ཅད་ཀྱིས་སྡིག་པ་རང་གིས་བྱས་པ་
གཞན་ལ་བཅོལ་བ་རྗེས་སུ་ཡི་རངས་ཕུལ་བ་ཐམས་ཅ
པས་ཅད་མཐོལ་ལོ་བཤགས་སོ།
བྱང་ཞིང་དག་པར་མཛད་དུ་གསོལ། སྙམ་པས། ཧྲཱིཿ བདག་སོགས་སྐྱེ་བ་ཚེ་རབས་
༔
ཐོག་མེད་ནས༎ དུག་གསུམ་དུག་ལྔའི་རྩ་བ་ཡན་ལག་གིས།། ཚེ་ཡི་ལྷ་ཚོགས་ཐུགས་
དང་ཅི་འགལ་བ།། གནོང་འགྱོད་དྲག་པོའི་སྒོ་ནས་མཐོལ་ལོ་བཤགས།། ལན་གསུམ་
བརྗོད་དོ། །བདག་སོགས་སེམས་ཅན་ཐམས་ཅད་ཚོགས་གཉིས་རྫོགས་ནས་སྒྲིབ་
གཉིས་བྱང་བའི་ཆེད་དུ་བདག་གིས་ལུས་ལོངས་སྤྱོད་ཐམས་ཅད་སྐྱབས་གནས་
379

ཀུན་མཁྱེན་ཤར་རྫ་པ་བཀྲ་ཤིས་རྒྱལ་མཚན་གྱི་གསུང་འབུམ།
དམ་པ་རྣམས་ལ་འབུལ་བར་བགྱིའོ།། སྙམ་དུ། ཧཱི༔ རབ་འབྱམས་འཆི་མེད་ཚེ་ཡི་
ལྷ་ཚོགས་དྲུང་།། བདག་སོགས་ཚོགས་གཉིས་ཡོངས་སུ་རྫོགས་པའི་ཕྱིར༎ ཕྱི་ནང་
གསང་བ་མཆོག་གི་མཎྜལ་འབུལ།
ཐུགས་རྗེ་བྱིན་གྱིས་རློབས་ལ་བཞེས་སུ་གསོལ།
ལན་གསུམ་བརྗོད་དོ། །དེ་ནས་སྒོ་དབྱེ་བ་ནི། ཕྱི་ལྟར་ན་འཆི་མེད་ཚེ་ལྷའི་ཞལ་མཐོང་།།
ནང་ལྟར་ན་སྐུ་དང་ཡེ་ཤེས་སུ་རྟོགས།། གསང་བ་ལྟར་ན་རང་རིག་ཡེ་ཤེས་བདག་
ཞལ་བདག་གིས་མཐོང་བར་བསམ། ལ ཨཱཿདཀྱིལ་འཁོར་ཕྱོགས་བཞིའི་སྒོ་འབྱེད་
པ། མི་འགྱུར་དོན་གྱི་ལྷ་བཞི་ནི། སྐུ་མདོག་དཀར་ལྗང་དམར་མཐིང་གསལ།།
ཕྱག་མཚན་སྒྲོན་མེ་ལྡེ་མིག་བསྣམས། གསས་མཁར་ཕྱོགས་བཞིའི་སྒོ་ཕྱེས་ལ། ཡེ་
ཤེས་ཆེན་པོའི་དཀྱིལ་འཁོར་གྱི༎ སྒྲིབ་མེད་ལྷ་ཞལ་བསྟན་དུ་གསོལ།། སད་དོ་པྲ་
བེ་ཤ་ཡ་སལ་སལ། དེ་ནས་བྱིན་དབབ་སྟེ། ༀ། མཁའ་དབྱིངས་མི་འགྱུར་བདེ་བའི་
གཞལ་ཡས་ནས།། བོན་ཉིད་བདེ་ཆེན་ངང་ལས་མ་གཡོས་ཀྱང་༎ ཐུགས་རྗེ་སྤྲུལ་
པས་འགྲོ་བའི་དོན་མཛད་པ།། བདེ་གཤེགས་སྐུ་གསུམ་ཐུགས་རྗེ་ལས།། འགྲོ་བའི་
དོན་མཛད་སྤྲུལ་པའི་སྲས། གཤེན་རབ་སྨྲ་བའི་སེངྒེ་དང་།། སྐུ་སྤྲུལ་རིགས་ཀྱི་
གསས་ཆེན་བཞི༎ འདོད་ཡོན་ལྷ་མོ་བཅུ་དྲུག་ཚོགས།། ཡུམ་ཆེན་སུམ་ཅུའི་ཚོགས་
དང་བཅས།། སྐུ་ནི་སྤྲུལ་པའི་གར་དང་བཅས།། གསུང་ནི་འགག་མེད་བོན་གྱི་སྒྲ།
ཐུགས་ནི་སྐྱེ་མེད་དགོངས་པ་གསལ། ཡོན་ཏན་ཀུན་འབྱུང་ནོར་བུའི་ཚུལ། ཕྲིན་
ལས་རྩལ་གྱིས་འགྲོ་བ་འདྲེན།། མི་མངོན་དབྱིངས་ནས་སྐུ་བཞེངས་ལ།། སྐལ་ལྡན་
རྣམས་ལ་བྱིན་ཕོབ་ཅིག །སྐུ་གསུང་ཐུགས་དང་ཡོན་ཏན་དང་།